ལྗང་རླུང་དཔེ་མཚམས་ཁང་ཞེས་པའི་སྐད་འཕྲིན་ཚོགས་པའི་གསལ་བསྒྲགས་ལྟར་ན།ལྗང་རླུང་དཔེ་ཀློག་བྱ་འགུལ་གྱིས་ལྗང་རླུང་ཕུལ་བྱུང་དཔེ་ཆ་བ་དང་ལྗང་རླུང་དཔེ་ཆ་བ།ལྗང་རླུང་དཔེ་ཀློག་པ་དང་བཀླགས་བྱང་ཞེས་དབྱེ་བ་གསུམ་དུ་ཕྱེས་ཡོད་པའི་ཁྲོད།ལྗང་རླུང་ཕུལ་བྱུང་དཔེ་ཆ་བས་ལོ་གཅིག་རིང་དཔེ་ཆ་༡༠༠ཀློག་དགོས་པ་མ་ཟད།བཀླགས་བྱང་ཡང་༡༠༠བོད་ཡིག་ཐོག་ནས་འབྲི་དགོས་ཀྱི་ཡོད་པ་དང་།ལྗང་རླུང་དཔེ་ཆ་བས་ལོ་གཅིག་རིང་དཔེ་ཆ་༥༠དང་བཀླགས་བྱང་༥༠བོད་ཡིག་ཐོག་འབྲི་དགོས།ལྗང་རླུང་དཔེ་ཀློག་པས་ལོ་གཅིག་ནང་དཔེ་ཆ་༢༥བཀླགས་པའི་བཀླགས་བྱང་བོད་ཡིག་ནང་འབྲི་དགོས་པ་དང་།བྲིས་པའི་བཀླགས་བྱང་དང་བཀླགས་པའི་དཔེ་ཆ་རིམ་གྱིས་དུས་བཅད་ནང་བཀླགས་པ་དང་བྲིས་པ་རྐྱང་ལས་ལོ་སྔོན་མར་བྲིས་པ་དག་འགྲན་བསྡུར་ནང་ངོས་ལེན་བྱེད་ཀྱི་མེད་པ་མ་ཟད།དཔེ་ཀློག་གི་དུས་ཡུན་དེའང་ལོ་གཅིག་འཁོར་མཚམས་སུ་བཀླགས་གྲངས་ཞིབ་བཤེར་གནང་གི་ཡོད་འདུག